SAT กำไรไตรมาส4/60 โตเด่น 64% ชี้ปี 61 โตต่อเนื่องแนะซื้อเป้า 20.70 บ.
SAT กำไรไตรมาส4/60 โตเด่น 64% ชี้ปี 61 โตต่อเนื่องแนะซื้อเป้า 20.70 บ.
21 ก.พ. 2561

บล.คันทรี่ กรุ๊ป ระบุในบทวิเคราะห์วันนี้(21ก.พ.) ว่า บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT (ซื้อ/มูลค่าเหมาะสม 20.7 บาท) บริษัทรายงานกำไรสุทธิงวดไตรมาส 4/60 ที่ 281 ล้านบาท (+64% เทียบช่วงเดียวกันของปีก่อน +25%เทียบไตรมาสก่อนหน้า) ส่วนหนึ่งมาจากกำไรพิเศษที่เกิดจากการขายสินทรัพย์ให้กับ JV หากไม่รวมรายการดังกล่าวผลประกอบการจะออกมาทรงตัวจากปีก่อน
สำหรับแนวโน้มในปี 61 คาดว่ากำไรสุทธิจะยังเติบโตได้ดีเนื่องจากจะรับรู้รายได้ส่วนแบ่งกำไรจากเงินลงทุนใน JV รวมถึงการทยอยฟื้นตัวของอุตสาหกรรมรถยนต์ที่จะทำให้รายได้จากบริษัทอื่นเติบโตขึ้นหนุนกำไรขั้นต้นให้ปรับตัวขึ้น
 